als_Latn dik_Latn ron_Latn
Lufta e fjalëve mes Kryeministrit hungarez Viktor Orban dhe miliarderit amerikan me prejardhje hungareze George Soros vetëm sa po rritet, pasi filantropisti Soros e akuzoi Hungarinë se është një shtet mafioz që pozon si demokraci, transmeton Gazeta Metro.
“Ai (Orban) i ka ndërtuar politikat e tij si një konflikt mes meje dhe atij dhe më ka bërë mua target të propagandës së tij”, tha Soros gjatë forumit ekonomik të Komisionit Europian, shkruan RT.
Përmes këtij fjalimi, Soros bëri komentet e tij të para publike si përgjigje ndaj një ligji të prezantuar nga Orban që parashikon mbylljen e Universitetit të Europës Qendrore në Hungari, shkollë kjo që financohet nga Soros.
Orban iu përgjigj menjëherë akuzave, duke thënë se këto deklarata janë padyshim shpallje lufte nga Soros në drejtim të Hungarisë.
“I vetmi rrjet që operon në mënyrë mafioze në Hungari është fondacioni Soros”, tha Orban, duke thënë se do të vazhdojë të ‘ekspozojë’ këto fondacione. /gazetametro.net
als_Latn als_Latn als_Latn als_Latn als_Latn